
Δικαιώματα Υποψηφίων
Κάθε υποψήφιος που επιθυμεί να πιστοποιηθεί από τον Φορέα iCert έχει το δικαίωμα:
· να υποβάλει αίτηση πιστοποίησης σε οποιοδήποτε Πιστοποιημένο Εξεταστικό Κέντρο του Φορέα·
· να συμμετέχει σε οποιαδήποτε διαθέσιμη εξέταση πιστοποίησης, σε οποιοδήποτε Εξεταστικό Κέντρο του Φορέα iCert·
· να ελέγξει τις απαντήσεις που έδωσε στα θέματα της εξέτασής του·
· να υποβάλει παράπονο, αμφισβήτηση ή ένσταση για οποιοδήποτε ζήτημα σχετίζεται με την εξεταστική διαδικασία που εφαρμόζει ο Φορέας 
· να χρησιμοποιεί το πιστοποιητικό που του χορηγήθηκε από τον Φορέα, μετά την επιτυχή ολοκλήρωση της πιστοποίησης, στον ιδιωτικό ή/και δημόσιο τομέα, εφόσον τηρεί τους όρους που το συνοδεύουν·
· να ασκεί τα δικαιώματα ενημέρωσης και πρόσβασης που του παρέχει η νομοθεσία για την προστασία των προσωπικών δεδομένων, σε σχέση με τη συλλογή και την επεξεργασία των δεδομένων του από τον Φορέα.

Υποχρεώσεις Υποψηφίων

Οι υποψήφιοι και οι κάτοχοι πιστοποιητικών του Φορέα iCert ενημερώνονται για τους κανόνες που ισχύουν για τη συμμετοχή σε εξέταση πιστοποίησης, τη διεξαγωγή της εξέτασης, τη χρήση του πιστοποιητικού, τις υποχρεώσεις των κατόχων και την αντικανονική χρήση ή ανάκληση των πιστοποιητικών.

Πριν από τις εξετάσεις δίνεται στους υποψηφίους σχετική οδηγία, στην οποία αναφέρονται τα αντικείμενα και οι ενέργειες που επιτρέπονται και αυτά που απαγορεύονται στον εξεταστικό χώρο.

Οι όροι χρήσης του πιστοποιητικού αναγράφονται στο ίδιο το πιστοποιητικό. Οι γενικές υποχρεώσεις των υποψηφίων και των πιστοποιημένων προσώπων, καθώς και οι περιπτώσεις που οδηγούν σε ανάκληση του πιστοποιητικού, ορίζονται στον Γενικό Κανονισμό Πιστοποίησης Φυσικών Προσώπων του Φορέα iCert.

